stanford-oval/wikipedia huggingface dataset:
Live in the LBC & Diamonds in the Rough
Kappaleet

| --- | --- |
 DVD: Live in the LBC Critical Acclaim  Second Heartbeat  Afterlife  Beast and the Harlot  Scream  Seize the Day  Walk (Pantera cover)(laulaja yleisöstä)  Bat Country  Almost Easy  Gunslinger  Unholy Confessions  A Little Piece of Heaven :  CD: Diamonds in the Rough Demons – 6:16  Girl I Know – 4:26  Crossroads – 4:33  Flash of the Blade (Iron Maiden cover) – 4:05  Until the End – 4:46  Tension – 4:51  Walk (Pantera cover) – 5:24  The Fight – 4:09  Dancing Dead – 5:54  Almost Easy (CLA Mix) – 3:57  Afterlife (Alternate version) – 5:55
Kokoonpano

M. Shadows – laulu
Synyster Gates – kitara
Zacky Vengeance – kitara
Johnny Christ – basso
The Rev – rummut
Arvostelut

Allmusic:
IGN: 8.0/10
Tallinnan evakuointi

Neuvostoristeilijä Kirov savuseinän suojassa Tallinnan evakuoinnin aikana elokuussa 1941.
Tallinnan evakuointi tapahtui toisen maailmansodan aikana 28. elokuuta 1941. Operaatiossa evakuoitiin neuvostojoukkoja ja neuvostohallintoa perheineen, joiden maayhteydet itään saksalaiset olivat katkaisseet hyökättyään Neuvostoliittoon. Evakuointiin käytetyt lähes 200 laivaa juuttuivat suomalaisten ja saksalaisten Suomenlahden poikki laskemaan Jumindan miinakenttään, missä ne joutuivat alttiiksi miinoille, pommikoneille, rannikkotykeille sekä suomalaisten ja saksalaisten kevyille sota-aluksille. Kaikkiaan 65 alusta upposi ja 6 000–16 000 ihmistä kuoli. Käytyä taistelua pidetään esimerkkitapauksena merimiinojen tehokkaasta käytöstä sotatoimissa.
Jumindan miinakentän laskeminen

Kun saksalaiset joukot alkoivat lähestyä Tallinnaa vuonna 1941, neuvostojoukot päättivät evakuoitua meritse Leningradiin. Suomalaiset saivat vihiä hankkeesta ja laskivat Jumindanniemen eteen, Lahemaan rannikon tuntumaan suuren miinakentän. Miinoja tuotiin muun muassa Porvoon Tolkkisten satamaan ennen sodan syttymista saksalaisilla rahtilaivoilla.
Suomalaiset miinalaivat Ruotsinsalmi ja Riilahti laskivat kesäkuun 29. ja 30. päivän välisenä yönä 200 merimiinaa Jumindan niemen pohjoispuolelle Tallinna–Kronstadt-laivareitille. Tätä miinoitetta saksalaiset ja suomalaiset miinalaivat kasvattivat vähitellen seuraavien viikkojen aikana niin, että siinä oli lopulta lähes 1 800 miinaa ja 800 raivausestettä Jumindan niemen ja Kalbådagrundin matalikon välisellä alueella. Miinalaivat Ruotsinsalmi ja Riilahti laskivat 16.–20. elokuuta vielä 696 miinaa ja sata raivausestettä. Miinalaiva Miina laski 28. elokuuta Kalbådagrundin eteläpuolelle 24 miinan miinoitteen. Saksalaisten laskuoperaatiot Jumindan sulkuun tapahtuivat 1.–20. heinäkuuta (832 miinaa ja 671 raivausestettä) sekä 8.–26. elokuuta (673 miinaa ja 636 raivausestettä). Varsinaisen Jumindan miinakentän lisäksi laskettiin toistakymmentä pientä, 5–40 miinaa sisältänyttä miinakenttää Jumindan ja Kronstadtin välisille vesialueille.
Evakuointi alkaa

Haavoittuneiden evakuointiin ryhdyttiin 7. elokuuta 1941, jolloin Kronstadtista lähti Vjatšeslav Molotovin johtama kuuden laivan saattue kohti Tallinnaa. Ensimmäiset 2 500 haavoittunutta olivat Kronstadtissa 11. elokuuta. Tallinnasta lähtenyt sairaalalaiva Sibir (ven. «Сибирь»)  tuhoutui saksalaisten ilmahyökkäyksessä 19. elokuuta. Laivan 890 haavoittuneesta ja 410 siviilimatkustajasta 500 hukkui Suursaaren lähistölle, mukana muun muassa virolainen kenraalimajuri Aleksander Voldemar Pulk.
Kujanjuoksu 28.–29. elokuuta

Tallinnan evakuointiin osallistui 183 alusta neljänä osastona, joista jokaisessa oli raivaaja-aluksia, muita sota-aluksia sekä kuljetusaluksia. Toisen tiedon mukaan operaatioon osallistui 197 sota-, kuljetus- ja apualusta, joista upotettiin 53.
Neuvostolaivat purjehtivat Jumindan miinoihin 28. elokuuta 1941. Tutkijoiden arvion mukaan miinakentällä kuoli tuhansia sotilaita ja siviilejä, suurimpien arvioiden mukaan 15 000. Suuri osa kuolleista oli siviilejä.lähde? Jumindan miinasulussa tuhoutui yhdessä yössä yli 50 alusta. Evakuointiosastoon kuuluneista neljästä suuresta kuljetusaluksesta ainoastaan yksi pääsi perille. Pellingin saaristoon huuhtoutui suuri määrä ruumiita.
Amerikkalaisten tutkijoiden mukaan toisessa maailmansodassa tuhoutui miinoihin 534 laivaa. Näistä noin 10 % tuhoutui kahdessa päivässä Tallinnan edustalla Jumindan miinakentässä.
Muistaminen

Hukkuneiden ja kuolleiden neuvostosotilaiden muistomerkki on Jumindan niemimaalla Viron pohjoisrannikolla Tallinnasta itään.
Aiheesta muualla

Kuvia tai muita tiedostoja aiheesta Tallinnan evakuointi Wikimedia Commonsissa
Jumindaniemen monumentti.
ChatGPT

| ChatGPT |
| --- | --- |

 Kuvankaappaus ChatGPT:stä
Kehittäjä:  OpenAI
Kehityshistoria
Ensijulkaisu:  30. marraskuuta 2022
Tiedot
Ohjelmistotyyppi:  tekoälyohjelma
Alusta:  selain, Android, iOS
Lisenssi:  Suljettu lisenssi
Aiheesta muualla
Verkkosivusto
ChatGPT on OpenAI:n marraskuussa 2022 lanseeraama keskustelubotti ja virtuaaliavustaja. ChatGPT:tä voi lisäksi käyttää voimakkaana tuottavuustyökaluna hyvin monenlaisissa tarpeissa. Se on tekoälysovellus, joka on rakennettu OpenAI:n suurten GPT-kielimallien (Generative Pre-trained Transformer) päälle.
ChatGPT julkaistiin prototyyppinä 30. marraskuuta 2022, ja se keräsi nopeasti huomiota yksityiskohtaisilla vastauksillaan monilla tietoalueilla. Sen vaihteleva faktatarkkuus todettiin merkittäväksi haitaksi. Tammikuussa 2023 ChatGPT oli saanut yli 100 miljoonaa käyttäjää ja siitä oli tullut historian nopeimmin kasvanut kuluttajaohjelmistosovellus, jonka jälkeen OpenAI:n arvoksi arvioitiin noin 29 miljardia dollaria. ChatGPT:n julkaisu vauhditti kilpailevien tuotteiden kehitystä, ja pian sen julkaisun jälkeen julkaistiin Googlen Gemini, Microsoftin Copilot, Baidun Ernie Bot, Metan LLaMA, Anthropicin Claude ja xAI:n Grok.
Elokuun 2024 lopulla OpenAI kertoi ChatGPT:llä olevan 200 miljoonaa kuukausittaista käyttäjää.
Ominaisuudet ja rajoitukset

Vaikka chatbotin päätehtävä on jäljitellä ihmiskeskustelijaa, toimittajat ovat myös panneet merkille ChatGPT:n monipuolisuuden mukaan lukien sen kyvyn kirjoittaa ja korjata tietokoneohjelmia, säveltää musiikkia, kirjoittaa satuja ja oppilaiden esseitä, vastata koekysymyksiin (joskus kokeesta riippuen tasolla, joka on keskimääräistä kokeentekijää korkeampi), kirjoittaa runoja ja laulujen sanoituksia, pelata pelejä, kuten ristinollaa, simuloida pankkiautomaattia ja ratkaista matemaattisia yhtälöitä.
Verrattuna edeltäjäänsä, InstructGPT:hen, ChatGPT yrittää vähentää haitallisia ja petollisia vastauksia. ChatGPT tunnustaa kysymyksen kontrafaktuaalisen luonteen ja muotoilee vastauksensa hypoteettiseksi pohdinnaksi. Palvelun käyttö on rajoitettua seuraavissa maissa: Kiina, Venäjä, Valko-Venäjä, Afganistan, Venezuela, Iran ja Ukraina.
Toisin kuin useimmat chatbotit, ChatGPT muistaa aiemmat kehotteet, jotka sille annettiin samassa keskustelussa. Toimittajat ovat ehdottaneet, että tämä voisi mahdollistaa ChatGPT:n käytön henkilökohtaisena terapeuttina. Loukkaavien vastausten estämiseksi kyselyt suodatetaan OpenAI:n koko yrityksen kattavan moderointisovellusliittymän läpi ja esimerkiksi mahdollisesti rasistiset tai seksistiset viestit hylätään.
ChatGPT kärsii useista rajoituksista. OpenAI myönsi, että ChatGPT ”kirjoittaa joskus uskottavalta kuulostavia, mutta vääriä tai järjettömiä vastauksia”. Tämä käyttäytyminen on yleistä suurille kielimalleille, ja sitä kutsutaan hallusinoinniksi (engl. hallucination).
ChatGPT:n palkitsemismalli, joka on suunniteltu ihmisen valvonnan ympärille, voidaan ylioptimoida ja siten heikentää suorituskykyä, mikä tunnetaan myös nimellä Goodhartin laki. ChatGPT:llä oli aluksi rajoitetusti tietoa vuoden 2021 jälkeen sattuneista tapahtumista, mutta tietokantaa on myöhemmin päivitetty vuoteen 2023 asti.
ChatGPT pystyy tuottamaan tekstiä periaatteessa millä tahansa kielellä. Sitä on kuitenkin koulutusvaiheessa optimoitu ainoastaan hyvän englannin kielen tuottamiseen, joten se tekee usein esimerkiksi suomenkielisissä keskusteluissa kieliopillisia virheitä. Islannin valtio on työskennellyt OpenAI:n kanssa tehdäkseen uusimmasta GPT-4-teköälymallista englannin lisäksi sujuvasti islanninkielisen.
Palvelu

ChatGPT:n lanseerasi 30. marraskuuta 2022 San Franciscossa toimiva OpenAI, joka on myös julkaissut DALL·E 2:n ja Whisper AI:n. Palvelu lanseerattiin aluksi ilmaiseksi, minkä jälkeen se oli tarkoitus saada tuottamaan voittoa. 4. joulukuuta 2022 mennessä ChatGPT:llä oli jo yli miljoona käyttäjää. Tammikuussa 2023 ChatGPT saavutti yli 100 miljoonaa käyttäjää, mikä teki siitä historian nopeimmin kasvavan kuluttajasovelluksen tähän mennessä. CNBC kirjoitti 15. joulukuuta 2022, että palvelu ”kaatuu edelleen silloin tällöin”. Lisäksi ilmaispalvelun saatavuutta rajoitetaan korkeiden käyttäjämääräpiikkien aikana. Tammikuussa 2023 palvelun ollessa käytössä vasteaika oli tyypillisesti alle viisi sekuntia.
OpenAI:n vierailevan tutkijan Scott Aaronsonin mukaan OpenAI kehitti työkalua, joka yrittää digitaalisesti vesileimata sen tekstintuotantojärjestelmiä pahantahtoisten toimijoiden käytön torjumiseksi esimerkiksi akateemiseen plagiointiin tai roskapostin luomiseen. Yhtiö varoitti, että tämä työkalu, tuottaa ”todennäköisesti paljon vääriä positiivisia ja negatiivisia tuloksia, joskus suurella varmuudella.” The Atlantic -lehden esimerkki osoitti, että ”kun ohjelmistolle annettiin 1. Mooseksen kirjan ensimmäiset rivit, se väitti, että teksti on todennäköisesti tekoälyn tuottamaa.” Myöhemmin OpenAI lakkautti palvelun sen epäluotettavuuden takia.
Helmikuussa 2023 OpenAI alkoi hyväksyä rekisteröintejä ChatGPT Plus -nimiseen premium-palveluun, jonka kuukausihinta on 20 dollaria.
Palvelu > GPT-4

14. maaliskuuta 2023 OpenAI julkaisi uuden GPT-4-kielimallin ChatGPT Plus -käyttäjien käyttöön. Palvelussa oli kuitenkin 25 viestin maksimirajoitus kerran kolmessa tunnissa, sillä GPT-4:n suorituskustannukset ovat huomattavasti GPT-3.5:tä suuremmat. Myöhemmin viestimäärärajoitusta on nostettu korkeammaksi. GPT-4 julkaistiin myöhemmin myös rajoitetumpana versiona laajemman yleisön käyttöön Microsoftin ilmaisen Bing Chatin myötä.
Microsoftin tutkijoiden tekemä maaliskuun 2023 lopussa julkaistu raportti, joka analysoi GPT-4 -kielimallia, paljastaa merkittäviä edistysaskeleita yleisälykkään tekoälyn luomisessa. Tutkimuksessa tarkastellaan mallin kehkeytyviä ominaisuuksia ja sen suorituskykyä erilaisissa tehtävissä. Tutkijoilla oli pääsy GPT-4:ään jo sen varhaisessa kehitysvaiheessa, alkaen vuoden 2022 lokakuusta. He työskentelivät mallin rajoittamattoman version kanssa, mikä mahdollisti kokeilujen suorittamisen noin kuuden kuukauden ajan ennen hienosäädetyn GPT-4:n julkaisua. Raportin mukaan GPT-4 pystyy tehokkaasti ratkaisemaan monimutkaisia matemaattisia ongelmia, läpäisemään teknisiä haastattelukokeita, mahdollisesti pätevöitymään ohjelmistosuunnittelijan tehtäviin ja jopa kehittämään toimivia 3D-pelejä. Se pystyy myös käyttämään ulkoisia työkaluja minimaalisella ohjeistuksella, mikä on merkittävä parannus edeltäjäänsä GPT-3.5:een verrattuna. Esimerkkejä ovat laskimen käyttö ja tekstin muuttaminen kuviksi. Lisäksi GPT-4 pystyy tulkitsemaan sille lähetettyjä kuvia. Työkalujen avulla se pystyy menestyksekkäästi toimimaan henkilökohtaisena avustajana, suorittaen itsenäisesti tehtäviä kuten kalenterin hallintaa, illallisten varaamista ja sähköpostien lähettämistä. Sen on myös osoitettu olevan hyödyllinen käytännön ongelmien, kuten vuotavan hanan, diagnosoimisessa ja ratkaisussa, ja sillä on vaikuttava kyky rakentaa ”päänsisäisiä” karttoja fyysisistä tiloista.
Kuten aiemmat GPT-versiot, GPT-4 on autoregressiivinen malli, mikä rajoittaa sen kykyä suunnitella asioita etukäteen. Tämä heikkous ilmenee tehtävissä, kuten runojen kirjoittamisessa tiettyjen rakenteiden mukaan tai vitsien kirjoittamisessa, missä käännekohta tai loppuhuipentuma pitäisi tietää etukäteen, ennen kuin alkaa kirjoittamaan. Raportissa kuitenkin ehdotetaan, että kielimalleja voisi laajentaa perustavanlaatuisesti lisäämällä niihin ulkoista muistia. Rajoittamaton GPT-4-versio on myös erittäin taitava luomaan propagandaa ja salaliittoteorioita, mikä herättää huolta sen mahdollisesta väärinkäytöstä. Tutkijat keskustelevat raportissa myös mahdollisuudesta antaa suurille kielimalleille omaa toimijuutta ja sisäisiä motivaattoreita, mihin liittyy eettisiä- ja turvallisuusuhkia.
Palvelu > ChatGPT plugins

23. maaliskuuta 2023 OpenAI ilmoitti lisäävänsä liitännäistuen ChatGPT-sovellukseen. Siihen sisältyy sekä virallisia OpenAI:n tekemiä liitännäisiä, kuten verkkoselailumahdollisuuden ja koodin suorittamisen suoraan chat-ikkunan sisällä, sekä ulkopuolisten kehittäjien liitännäisiä kuten Expedian, OpenTablen, Zapierin, Shopifyn, Slackin ja Wolframin, tekemiä liitännäisiä.
Palvelu > Mobiilisovellus

Toukokuussa 2023 julkaistiin ChatGPT-mobiilisovellus iOS-käyttöjärjestelmälle. Myös Android-sovellus julkaistiin heinäkuun lopulla 2023.
Palvelu > Maaliskuun 2023 tietomurto

Maaliskuussa 2023 ChatGPT:ssä havaittiin bugi, joka mahdollisti toisten käyttäjien keskusteluhistorian lukemisen. Bugi korjattiin nopeasti, mutta sen korjaaminen esti väliaikaisesti käyttäjien pääsyn keskusteluhistoriaansa. Myöhemmin selvisi, että bugi oli paljastanut myös käyttäjien etu- ja sukunimen, luottokortin tyypin sekä luottokortin neljä viimeistä numeroa.
Palvelu > GPT:t

6. marraskuuta 2023 julkaistiin GPT:t, joka mahdollistaa käyttäjien luoda omia versioita ChatGPT:stä käyttäen yksinkertaisia tekstikomentoja. Muokatut GPT:t voivat toimia erilaisilla periaatteilla kuin ChatGPT:n oletusversio, tosin tiettyjen rajojen ja säännösten sisällä.
Koulutus

ChatGPT:n ensimmäinen versio rakennettiin GPT-3.5:n päälle. Koulutuksessa käytettiin ihmiskouluttajia parantamaan mallin suorituskykyä. Ohjatun oppimisen esimerkissä malliin tarjottiin keskusteluja, joissa kouluttajat esittivät sekä käyttäjää että tekoälyassistenttia. Vahvistusvaiheessa ihmiskouluttajat arvioivat ensin vastaukset, jotka malli oli luonut edellisessä keskustelussa. Näitä sijoituksia käytettiin luomaan ”palkitsemismalleja”, joilla mallia hienosäädettiin edelleen käyttämällä useita proksimaalisen politiikan optimoinnin (PPO) iteraatioita.
Lisäksi OpenAI jatkaa tietojen keräämistä ChatGPT:n käyttäjiltä. Tietoja voidaan käyttää ChatGPT:n parantamiseen. Käyttäjät voivat arvioida ChatGPT:ltä saamansa vastaukset hyviksi tai huonoiksi.
Ongelmat > Koneellinen tekstitulva palveluihin

ChatGPT on lisännyt tarvetta estää käyttäjiä eri palveluista, joihin tulee suuret määrät koneellisesti tuotettua materiaalia. Muun muassa Clarkesworld Magazine kertoo, että ongelmia aiheuttavat ydinyhteisön ulkopuolelta tulevat käyttäjät, jotka toivovat nopeasti rahastamista koneellisesti tuotetulla materiaalilla. ChatGPT:n kaltaiset työkalut koulutetaan kirjoilla ja verkkosivustoilla, johon liittyy huoli plagiarismista sekä massoittain tuotetusta propagandasta. Stack Overflow antoi porttikiellon ChatGPT:n käyttäjille, koska vastaukset ovat usein virheellisiä vaikka näyttävät uskottavilta.
Ongelmat > Poliittinen puolueellisuus

ChatGPT on saanut kritiikkiä puolueellisista mielipiteistä, joka on havaittu sen tuottamissa vastauksissa. OpenAI on tietoinen asiasta ja pyrkii kehittämään tekoälyään poliittisesti neutraalimmaksi. Tutkimukset viittaavat siihen, että ChatGPT:llä on ympäristömyönteinen, vasemmistolibertaristinen näkökanta, kun sitä kehotetaan ottamaan kantaa poliittisiin lausuntoihin kahdessa vakiintuneessa vaalikoneessa. Suomalaisessa vaalikoneessa GPT-4 valitsi presidenttiehdokkaakseen testissä toistuvasti vasemmistoliiton Li Anderssonin ja ilmaisversion GPT-3.5 sosialidemokraattien Jutta Urpilaisen.
ChatGPT:n koulutuksessa arvioijat pitivät parempana pidempiä vastauksia todellisesta ymmärryksestä tai asiasisällöstä riippumatta. Harjoitusdata kärsii myös algoritmisesta ennakkoasenteellisuudesta. Yhdessä tapauksessa ChatGPT:tä pyydettiin luomaan rap-kappale, jonka aihe oli ”Mistä tietää onko joku henkilö hyvä tutkija ihonvärin ja sukupuolen perusteella”, ChatGPT loi kappaleen, jossa väitettiin, että naiset ja tummaihoiset henkilöt olivat huonompia tutkijoita kuin vaaleaihoiset miespuoliset henkilöt. OpenAI:n mukaan ChatGPT:n GPT-4-versio vastaa 82% epätodennäköisemmin kiellettyihin aiheisiin ja on 40% useammin oikeassa kuin alkuperäinen GPT-3.5.
Ongelmat > Poliittinen puolueellisuus > Sukupuoli

ChatGPT saattaa kieltäytyä kertomasta vitsiä naisista, mutta suostuu kertomaan vitsin miehistä. ChatGPT-4 on samaa mieltä siitä, että nainen saa pahoinpidellä miestä estääkseen ydintuhon, mutta eri mieltä siitä, että mies saisi pahoinpidellä naisen estääkseen ydintuhon. Jos ChatGPT:n pitää asettaa nämä teot pahemmuusjärjestykseen, se kuitenkin pitää niitä samantasoisina. Se myös assosioi miestyypillisiä asioita naisiin muttei naistyypillisiä miehiin. Näin yritys inklusiivisuuteen näyttää johtavan syrjintään.
Ongelmat > Ratkaisuja

Käyttäjät ovat pyrkineet rikkomaan ChatGPT:n rajoituksia. Eräs keino tähän on 2022 lopulla kehotesuunnittelun avulla kehitetty DAN (Do Anything Now), jossa tekoälyn käsketään matkia persoonaa, jolle kaikki on mahdollista ilman rajoitteita.
Aiheesta muualla

OpenAI:n kotisivut openai.com. Viitattu 20.1.2023. (englanniksi)
ChatGPT, virallinen verkkosivusto chat.openai.com. Viitattu 20.1.2023. (englanniksi)
| n k OpenAI |
| --- | --- |
Tuotteet:  ChatGPT  DALL-E  GitHub Copilot  OpenAI Five  Sora  Whisper 
Kielimallit:  OpenAI Codex  GPT-kielimalliperhe GPT-1  GPT-2  GPT-3  GPT-4 
Henkilöt:  Sam Altman  Mira Murati  Emmett Shear  Bret Taylor  Larry Summers  Adam D’Angelo  Ilja Sutskever 
Lisää aiheesta:  AI Dungeon  Auto-GPT  LangChain  Microsoft Copilot  Microsoft Bing 
GPT-4-pohjaisen ChatGPT:n kirjoittama runo. Huomattavaa on, että kahdestatoista säkeestä vain yksi on mitallisesti oikein pyydetyssä runomitassa.
Syyrian naisten jalkapallomaajoukkue

Syyrian naisten jalkapallomaajoukkue on Syyrian naisten edustusjoukkue jalkapallossa. Se toimii Syyrian jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin. Maaliskuussa 2019 Syyrialla ei ollut sijoitusta maailmanrankingissa. Sen historian paras rankingsijoitus on 104. Ensimmäisen ottelunsa Syyria pelasi huhtikuussa 2005 Palestiinaa vastaan.
Kansainvälinen uimaliitto

| Kansainvälinen uimaliitto> World Aquatics |
| --- | --- |

Laji:  uintiurheilu
Tyyppi:  urheilujärjestö
Toimialue:  kansainvälinen
Lyhenne:  WA
Perustettu:  19. heinäkuuta 1908
Sijainti:   Lausanne, Sveitsi
Presidentti:  Husain Al-Musallam
Jäsenyydet:   Kansainvälinen olympiakomitea 
Aiheesta muualla
Sivusto
Infobox OKNimi-testi OK: 
Kansainvälinen uimaliitto (World Aquatics, aiemmin FINA, ransk. Fédération internationale de natation) on Kansainvälisen olympiakomitean uintiurheilun lajiliitto. Uimaliiton päätoimipaikka sijaitsee Lausannessa, Sveitsissä.
Kansainvälinen uimaliitto järjestää mestaruuskilpailuja viidessä eri uintiurheilulajissa: uinti, uimahypyt, taitouinti, vesipallo ja avovesiuinti.
Kansainvälisen uimaliiton puheenjohtajana on toiminut vuodesta 2021 Husain Al-Musallam.
Historia

FINA perustettiin 19. heinäkuuta 1908 Lontoossa Manchester Hotelissa vuoden 1908 kesäolympialaisten lopussa. Liittoa oli perustamassa Belgian uimaliitto, Britannian uimaliitto, Tanskan uimaliitto, Suomen Uimaliitto, Ranskan uimaliitto, Saksan uimaliitto, Unkarin uimaliitto sekä Ruotsin uimaliitto. Vuoden 2022 lopulla FINA päätti nimenmuutoksesta World Aquaticsiksi. World Aquatics -nimi otettiin käyttöön vuoden 2023 aikana.
Kansainvälisen uimaliiton puheenjohtajat

| Nimi | Valtio | Vuosi |
| --- | --- | --- |
| George Hearn |  Britannia | 1908–1924 |
| Erik Bergvall |  Ruotsi | 1924–1928 |
| Émile-Georges Drigny |  Ranska | 1928–1932 |
| Walter Binner |  Saksa | 1932–1936 |
| Harold Fern |  Britannia | 1936–1948 |
| Rene de Raeve |  Belgia | 1948–1952 |
| M. L. Negri |  Argentiina | 1952–1956 |
| Jan de Vries |  Alankomaat | 1956–1960 |
| Max Ritter |  Saksa | 1960–1964 |
| William Berge Phillips |  Australia | 1964–1968 |
| Javier Ostos Mora |  Meksiko | 1968–1972 |
| Harold Henning |  Yhdysvallat | 1972–1976 |
| Javier Ostos Mora (toinen kausi) |  Meksiko | 1976–1980 |
| Ante Lambaša |  Jugoslavia | 1980–1984 |
| Robert Helmick |  Yhdysvallat | 1984–1988 |
| Mustapha Larfoui |  Algeria | 1988–2009 |
| Julio Maglione |  Uruguay | 2009–2021 |
| Husain Al-Musallam |  Kuwait | 2021– |
Kilpailut > Uinnin pitkän radan maailmanmestaruuskilpailut

Kansainvälinen uimaliitto järjestää joka toinen vuosi Uinnin pitkän radan MM-kilpailut. Poikkeus tehtiin vuonna 2000, jolloin MM-kilpailujen väliin tuli 4 vuotta kesäolympialaisten takia. Kilpailuissa kilpaillaan kaikissa viidessä uintiurheilulajissa.
Kilpailut > Uinnin lyhyen radan maailmanmestaruuskilpailut

Uinnin lyhyen radan maailmanmestaruuskilpailut järjestetään joka toinen vuosi, ja ne uidaan aina lyhyellä (25 m) radalla.
Kilpailut > Muut

Muut Kansainvälisen uimaliiton järjestämät mestaruuskilpailut:
Uinnin nuorten mestaruuskilpailut (joka toinen vuosi)
Uimahyppyjen nuorten mestaruuskilpailut
Avovesiuinnin maailmanmestaruuskilpailut
Uinnin maailmanmestaruuskilpailut (joka toinen vuosi)
Muut Kansainvälisen uimaliiton järjestämät ei-mestaruuskilpailut:
Uinnin maailmancup (7 kilpailua)
Uimahyppyjen Grand Prix -kilpailut (8 kilpailua + Super-Finaali)
Vesipalloliiga
Maraton-maailmancup (10 km ja sitä pidemmät matkat)
Aiheesta muualla

Kuvia tai muita tiedostoja aiheesta Kansainvälinen uimaliitto Wikimedia Commonsissa
Viralliset kotisivut
Olympiakomitean sivusto lajiliitoista
| n k Uinnin maailmanmestaruuskilpailut |
| --- | --- |
 Uinti  avovesiuinti  uimahypyt  taitouinti  vesipallo 
Pitkä rata (50 m):  Belgrad 1973  Cali 1975  Länsi-Berliini 1978  Guayaquil 1982  Madrid 1986  Perth 1991  Rooma 1994  Perth 1998  Fukuoka 2001  Barcelona 2003  Montreal 2005  Melbourne 2007  Rooma 2009  Shanghai 2011  Barcelona 2013  Kazan 2015  Budapest 2017  Gwangju 2019  Budapest 2022  Fukuoka 2023  Doha 2024  Singapore 2025 
Lyhyt rata (25 m):  Palma de Mallorca 1993  Rio de Janeiro 1995  Göteborg 1997  Hongkong 1999  Ateena 2000  Moskova 2002  Indianapolis 2004  Shanghai 2006  Manchester 2008  Dubai 2010  Istanbul 2012  Doha 2014  Windsor 2016  Hangzhou 2018  Abu Dhabi 2021  Melbourne 2022  Budapest 2024
Edistyspuolue

Edistyspuolue on useamman puolueen nimi:
Nykyisiä puolueita

Edistyspuolue (engl. Progressive Party), Etelä-Afrikassa
Edistyspuolue (isl. Framsóknarflokkurinn), Islannissa
Edistyspuolue (norj. Fremskrittpartiet, FrP), Norjassa
Edistyspuolue (tansk. Fremskridtspartiet), Tanskassa
Demokraattinen edistyspuolue (kiin. 民主進步黨), Taiwanissa
Kansallinen edistyspuolue (liett. Tautos pažangos partija), Liettuassa
Serbian edistyspuolue (serb. Српска напредна странка, Srpska napredna stranka)
Entisiä puolueita

Edistyspuolue (kreik. Κόμμα Προοδευτικών, Kómma Proodeftikón), Kreikassa 1954–1984 toiminut puolue
Edistyspuolue (saks. Fortschrittspartei), Saksassa 1861–1884 toiminut puolue
Kansallinen Edistyspuolue, Suomessa 1918–1951 toiminut puolue
Edistyspuolue (Yhdysvallat, 1912–1920)
Edistyspuolue (Yhdysvallat, 1924–1925)
Edistyspuolue (Yhdysvallat, 1948)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Edistyspuolue”, voi hakea sivunnimihaulla, laajalla sivunnimihaulla tai tekstihaulla.